钦定古今图书集成/明伦汇编/氏族典/第092卷 > 《廖用贤尚友录》 > 于宁
## 钦定古今图书集成/明伦汇编/氏族典/第092卷 > 《廖用贤尚友录》 > 于宁

按《昌邑县志》：“宁，生员，壬午兵变殉难。”

《坦斋通编》：干、于皆姓也。干，古寒切。《千姓编》云：“望出荥
阳、颍川。宋有干犫，晋有干宝，著《搜神记》。于本姓邘，周
武王邘叔之后，子孙去邑为于，汉有于定国，魏将军
于禁，望出东海、河南。”是于与干为二姓甚明。今《晋书
于宝传》书“干”作于，《文选》。《晋武革命论》则云于令升，诸
书引《搜神记》则云干宝，《周礼记》则云干宝。字画之差，
相承之久，遂至无辨，良可叹也。